Megyn Kelly

Megyn Marie Kelly (varem kandnud ka nime Megyn Kendall; sündinud 18. novembril 1970) on USA ajakirjanik. Ta on endine Fox News Channeli ja praegune NBC Newsi saatejuht ja poliitikakommentaator. 2014. aastal lisas ajakiri Time Kelly maailma saja mõjukaima inimese nimekirja. Kelly õppis Syracuse'i ülikoolis politoloogiat ja seejärel Albany õiguskoolis õigusteadust. Pärast ülikooli lõpetamist 1995. aastal suundus ta tööle Bickel & Brewer LLP advokaadibüroo Chicago kontorisse ja töötas hiljem aastaid advokaadina prestiižses Jones Day advokaadibüroos. Advokaaditöö kõrval osales Kelly ajakirjanduskursustel ja 2003. aastal kolis ta Washingtoni, kus asus tööle telekanali WJLA-TV reporterina. 2004. aastal alustas ta tööd Fox Entertainment Groupi reporterina ja lõi edaspidi kaasa mitmes Foxi saates, kommenteerides poliitikat ja seadusandlust. Uudistesaate "American Newsroom" kaasankruks saades kolis Kelly New Yorki. 1. veebruaril 2010 hakkas ta juhtima kahetunnist saadet "America Live". 2010. aastal vaatas saadet keskmiselt 1 293 000 inimest. 7. oktoobrist 2013 juhib Kelly argipäeviti tunniajast saadet "The Kelly File". Detsembris 2013 tekitas poleemikat see, kui Kelly ütles reaktsioonina ühele Slate'is ilmunud blogipostitusele, et jõuluvana on valgenahaline (ja ei saa olla näiteks mustanahaline). Ta ütles ka, et Jeesus oli valgenahaline. Teiste seas tegid Kelly sõnade üle nalja Jon Stewart, Stephen Colbert ja Rachel Maddow. Kaks päeva hiljem ütles Kelly, et oli rääkinud naljaga pooleks ja möönis, et Jeesuse nahavärvi osas puudub lõplik kokkulepe. 6. augustil 2015 Clevelandis toimunud Vabariikliku Partei presidendikandidaatide debatis, kus Kelly osales debati moderaatorina, avaldas ta arvamust, et Donald Trumpi sugune mees ei peaks olema president. Peale seda asus Trump teda oma Twitteri konto alt ründama. Trump keeldus osalemast 28. jaanuaril 2016 Des Moinesis toimunud debatis, kus Kelly oli samuti moderaator. Kelly leping Foxiga lõppes 2016. aastal, viimane "Kelly File" läks eetrisse 6. jaanuaril 2017. Peale seda läks ta üle NBC News'i. 2006. aastal lahutas Kelly oma esimesest abikaasast Daniel Kendallist ja võttis tagasi oma neiupõlvenime. 2008. aastal abiellus ta Douglas Bruntiga. Neil on kolm last: Yates, Yardley ja Thatcher. Kelly peab end poliitiliselt sõltumatuks ning on hääletanud nii demokraatide kui ka vabariiklaste poolt. 15. novembril 2016 ilmus HarperCollinsi kirjastuses Kelly autobiograafia "Settle for More". Raamatus kirjeldas ta ka oma vaenu Donald Trumpiga. Seda ründasid Trumpi toetajad, pannes sellele ühetärniseid hinnanguid Amazon.com-i arvustustes. Kuigi müügile paisati suhteliselt väike tiraaž, oli raamat negatiivseid arvustusi kogunud suhteliselt palju. Väidetavalt olid ründajad saanud üleskutse negatiivsete hinnangute panemiseks Redditist Trumpi toetajate subredditist "r/The_Donald". "New Year, New Name – FishbowlDC". Mediabistro.com. 02.01.2007. "Time 2014 100 Most Influential People". Time.com. 23.04.2014. On Air Personalities – Megyn Kelly. Fox. "ZARY MAREKH, on behalf of herself and others similarly situated, Plaintiff-Appellant, v. EQUIFAX; EXPERIAN, formerly, TRW; TRANS UNION,, (2nd Cir. 2001)". Originaali arhiivikoopia seisuga 2. veebruar 2016. Vaadatud 13. juunil 2014. Howard Kurtz. For Megyn Kelly, a quick rise at Fox. Washington Post. 16.04.2008. "Megyn Kelly Sees Biggest Year to Year Ratings Increased at Fox News". Business Insider.30.11.2010. Aisha Harris. "Santa Claus Should Not Be a White Man Anymore". Slate. 10.12.2013. Megyn Kelly says 'Santa is white' remarks were tongue-in-cheek. Fox News. 13.12.2013. "Jon Stewart Hits Back At Megyn Kelly's 'White Santa' Defense". Huffington Post. 17.12.2013. "Stephen Colbert Mocks Megyn Kelly's Santa Comments". Huffington Post. 13.12.2013. "The Rachel Maddow Show. This Week in God". MSNBC. 14.12.2013. "Megyn Kelly said Santa and Jesus are white. Really?". Christian Science Monitor. 15.12.2013 "Today's News: Our Take - Megyn Kelly Stands By "Santa Is White" Remarks". Stuttgart Daily Leader. 14.12.2013. "Here Are All The Ugly Remarks Trump Has Made About Megyn Kelly". "Megyn Kelly's Jump to NBC From Fox News Will Test Her, and the Networks". "Megyn Kelly Says Goodbye on 'The Kelly File': "I Am Better for Having Been Here"". "Vows – Megyn Kelly and Douglas Brunt. New York Times. 16.03.2008. "Fox News Introduces Megyn Kelly’s Third Child To Viewers: Thatcher Bray". Mediate. 26.07.2013. "Fox News Anchor Megyn Kelly Comes Out as an Independent". "Trump supporters try to undermine Megyn Kelly's book with an onslaught of negative reviews on Amazon".